L 141/60
FI
Euroopan unionin virallinen lehti
31.5.2023
c) dynaamisesti osoitettu pyydettäessä maksettava osa, joka sisältää 7 ja 8 artiklan mukaisen pyydettäessä maksettavan dynaamisen osoittamisen mekanismin kautta pyydettyjen palvelujen tarjoamiseen tarvittavat resurssit; d) kriisimarginaalia koskeva osa, johon sisältyy 7 artiklan mukaisesti resurssit palvelujen tarjoamiseen dynaamisten korkean prioriteetin pyyntöjen yhteydessä, kun reservin muiden osien resurssit eivät ole riittävät.
4) Komissio ilmoittaa osallistujille niiden osuudet, saatavilla olevat palvelut ja niihin liittyvät ominaisuudet seuraavaa reserviin sovellettavaa ohjelmakautta varten sekä niiden rahakkeina ilmaistut arvot viimeistään 30 viikkoa ennen reserviin sovellettavan ohjelmakauden alkamispäivää.
5) Ensimmäinen reserviin sovellettava ohjelmakausi alkaa GOVSATCOM-keskittymän käyttöönotosta, ja sen kesto on kaksi vuotta.
Kun reserviin sovellettavan ohjelmakauden voimassaolo päättyy, toinen yhtä pitkä reserviin sovellettava ohjelmakausi alkaa.
4 artikla GOVSATCOM-palvelujen korvaukset, rahakkeet ja tilit 1) GOVSATCOM-palvelujen yhteiskäyttö ja priorisointi käyttäjien kesken on toteutettava korvauksen muodossa käyttämällä rahakkeita.
2) Palvelun peruskorvausarvo on niiden korvausten summa, jotka resurssien tarjoajille annetaan palvelun tarjoamiseen tarvittavien resurssien saataville asettamisesta niillä erityisominaisuuksilla ja kestolla, jotka kulloisessakin palvelupyynnössä ilmoitetaan.
Palvelun korvausarvon on oltava a) 80 prosenttia sen peruskorvausarvosta, kun on kyse alhaisen prioriteetin pyynnöistä, b) 100 prosenttia palvelun peruskorvausarvosta, kun on kyse keskitason prioriteetin pyynnöistä, c) 130 prosenttia palvelun peruskorvausarvosta, kun on kyse korkean prioriteetin pyynnöistä.
3) Kullakin osallistujalla on oltava osallistujan tili, jolla sen rahakkeet ovat.
Kukin osallistujan tili jaetaan kahteen osaan: a) ennalta maksetut ja b) pyydettäessä maksettavat osat, joita käytetään dynaamisen osoittamisen ennalta maksetun tai pyydettäessä maksettavan mekanismin kautta pyydettyjen palvelujen korvaamiseksi.
Osallistujan on vahvistettava osallistujan rahakkeiden jakaminen tilin kuhunkin osaan ennen 6 artiklassa tarkoitettua reserviin sovellettavan ohjelmakauden alkamispäivää, eikä rahakkeita saa siirtää osasta toiseen reserviin sovellettavan ohjelmakauden aikana.
Tilin ennalta maksetussa osassa jäljellä olevat rahakkeet on selvitettävä reserviin sovellettavan ohjelmakauden lopussa 6 kohdan mukaisesti.
GOVSATCOM-keskittymä ylläpitää osallistujien tilejä.
4) Reserviin sovellettavan ohjelmakauden aikana osallistuja voi käyttää euroja ostaakseen lisää rahakkeita komission kautta kyseiselle reserviin sovellettavalle ohjelmakaudelle määritellyn rahakkeiden ja euron muuntosuhteen mukaisesti.
Komissio ilmoittaa asiasta GOVSATCOM-keskittymälle, ja lisärahakkeet lisätään asianomaisen osallistujan tilin pyydettäessä maksettavaan osaan.
5)
Osallistuja voi lahjoittaa rahakkeita tililtään toiselle osallistujalle.
Rahakkeiden siirtäminen yhden osallistujan tililtä toiselle edellyttää, että lahjoittavan osallistujan GOVSATCOM-vastuuvira­ nomainen esittää pyynnön GOVSATCOM-keskittymälle ja vastaanottavan osallistujan GOVSATCOM-vastuuviranomainen hyväksyy lahjoituksen.
Rahakkeet siirretään lahjoittavan osallistujan tilin osasta (ennalta maksettu tai pyydettäessä maksettava osa) samaan vastaanottavan osallistujan tilin osaan.
Osallistuja voi lahjoittaa toiselle osallistujalle rahakkeita osuudestaan palvelujen kiinteään osoittamiseen 6 artiklan mukaisesti ilmoittaen siitä komissiolle.